Карл Кролов
Мигът на прозореца

Превод от немски: Венцеслав Константинов, —

chitanka.info

Някой от прозореца

изсипва светлина.

Розите на въздуха

разцъфват,

а на улицата

децата, докато играят,

очи повдигат.

Гълъби кълват

от сладостта.

Момичетата стават по-красиви,

а мъжете нежни

от тази светлина.

Ала преди да им го кажат другите,

отново някой

прозореца затваря.

1955

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.